
 19.12.2012
 BG
 Официален вестник на Европейския съюз
 L 349/9
 РЕГЛАМЕНТ ЗА ИЗПЪЛНЕНИЕ (ЕС) No 1221/2012 НА КОМИСИЯТА
 от 12 декември 2012 година
 за изменение на Регламент (ЕО) No 684/2009 на Комисията по отношение на данните, които трябва да се предоставят в рамките на компютризираните процедури за движението на акцизни стоки под режим отложено плащане на акциз
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2008/118/ЕО на Съвета от 16 декември 2008 г. относно общия режим на облагане с акциз и за отмяна на Директива 92/12/ЕИО (1), и по-специално член 29, параграф 1 от нея,
 като има предвид, че:
 (1)
 Когато в съответствие с приложение I към Регламент (ЕО) No 684/2009 на Комисията (2) дадено поле в проекта на електронен административен документ може да бъде попълнено само с ДДС номер, максималната дължина на полето трябва да съответства на максималната дължина на номерата по ДДС, издавани от държавите членки.
 (2)
 Фиксираните транспортни съоръжения не винаги имат уникален идентификационен номер и поради това изискването, съдържащо се в приложение I, за идентифициране на използваната транспортна единица посредством този номер следва да се прилага само когато този начин на идентифициране е налице.
 (3)
 Структурите на таблици 1, 2 и 5 от приложение I към Регламент (ЕО) No 684/2009 следва да бъдат изменени с оглед обстоятелството, че някои от групите данни, които се съдържат в тях, може да изискват повече от един запис.
 (4)
 Кодовете на трети държави, прилагани към елемента „Трета държава на произход“ в подгрупа „ЛОЗАРО-ВИНАРСКИ ПРОДУКТИ“ в таблица 1 от приложение I, следва да изключват кодовете, посочени в списъка с кодовете на държави членки в приложение II и следва също така да изключват „GR“, което е кодът за Гърция, използван в ISO 3166. Следователно приложение I следва да бъде съответно изменено.
 (5)
 Списъкът с кодовете на вида на транспорта в приложение II към Регламент (ЕО) No 684/2009 включва код на видове транспорт, различни от посочените в останалата част на списъка. Когато се използва кодът на други видове транспорт, необходимо е да се добави описание на въпросния вид транспорт. Приложение I следва да бъде съответно изменено.
 (6)
 За да се идентифицират промените на мястото на получаване или разделянето на операциите, възникнали при движението на акцизни стоки под режим на отложено плащане по смисъла на членове 5 и 6 от Регламент (ЕО) No 684/2009, поредният номер на всяка от тези операции следва да се добави в електронния административен документ. Таблица 4 от приложение I следва да бъде съответно изменена.
 (7)
 Съобщението за разделяне на операциите, установено в таблица 5 от приложение I към Регламент (ЕО) No 684/2009, следва да указва в коя държава членка е осъществено това разделяне. Следователно тази таблица следва да бъде преструктурирана, за да включва допълнителна група данни, предоставяща тази информация.
 (8)
 Списъкът на кодовете на незадоволителни причини в таблица 6 от приложение I към Регламент (ЕО) No 684/2009 включва код номер 6, „един или повече стокови записи с неточни стойности“, но този код не предвижда конкретна причина за неточните стойности и следователно не